রক্তের গ্রুপ
রক্তের প্রকার (রক্তের গ্রুপ নামেও পরিচিত) হল রক্তের একটি শ্রেণিবিন্যাস, যা লোহিত কণিকার (RBC) পৃষ্ঠতলে অ্যান্টিবডি এবং বংশগতিসূত্রেপ্রাপ্ত এন্টিজেনিক পদার্থের উপস্থিতি এবং অনুপস্থিতি উপর ভিত্তি করে তৈরি হয়। রক্তগ্রুপ পদ্ধতির উপর নির্ভর করে এই অ্যান্টিজেনগুলি প্রোটিন, কার্বোহাইড্রেট, গ্লাইকোপ্রোটিন বা গ্লাইকোলিপিড হতে পারে। এই অ্যান্টিজেনগুলির মধ্যে কয়েকটি অ্যান্টিজেন বিভিন্ন কলার অন্যান্য ধরনের কোষের পৃষ্ঠেও উপস্থিত থাকে । এই লোহিত রক্তকণিকার পৃষ্ঠের অ্যান্টিজেনগুলির মধ্যে বেশ কয়েকটি একটি অ্যালিল (বা একটি জিনের বিকল্প সংস্করণ) থেকে উদ্ভূত হতে পারে এবং সম্মিলিতভাবে রক্তগ্রুপের একটি পদ্ধতি তৈরি করতে পারে। রক্তগ্রুপ বংশগতিসুত্রেপ্রাপ্ত এবং এটি পিতামাতা উভয়ের অবদানের প্রতিরূপ থেকে সৃষ্টি হয়। ২০১৯-এর হিসাব অনুযায়ী[হালনাগাদ], ইন্টারন্যাশনাল সোসাইটি অফ ব্লাড ট্রান্সফিউশন (ISBT) দ্বারা মোট ৪১ টি মানব রক্তগ্রুপ পদ্ধতি স্বীকৃত। সবচেয়ে গুরুত্বপূর্ণ দুটি রক্তগ্রুপ পদ্ধতি হল ABO এবং Rh ; এগুলো রক্ত সঞ্চালনের উপযুক্ততার জন্য কারো রক্তের গ্রুপ (RhD নির্দেশক +, − শূন্যসহ A, B, AB, এবং O) নির্ধারণ করে।